CELEX: 32014D0520(01)
Language: hr
Date: 2014-05-15 00:00:00
Title: Provedbena odluka Komisije оd 15. svibnja 2014. o donošenju odluka Unije o uvozu određenih kemikalija u skladu s Uredbom (EU) br. 649/2012 Europskog parlamenta i Vijeća

20.5.2014   
            
            
               HR
            
            
               Službeni list Europske unije
            
            
               C 152/2
            
         PROVEDBENA ODLUKA KOMISIJE
   оd 15. svibnja 2014.
   o donošenju odluka Unije o uvozu određenih kemikalija u skladu s Uredbom (EU) br. 649/2012 Europskog parlamenta i Vijeća
   (2014/C 152/02)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 649/2012 Europskog parlamenta i Vijeća od 4. srpnja 2012. o izvozu i uvozu opasnih kemikalija (1), a posebno njezin članak 13. stavak 1. drugi podstavak,
   nakon savjetovanja s Odborom osnovanim člankom 133. Uredbe (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (2),
   budući da:
   
               (1)
            
            
               U skladu s Uredbom (EU) br. 649/2012 Komisija treba u ime Unije odlučiti hoće li odobriti uvoz u Uniju svake pojedine kemikalije koja podliježe postupku prethodnog informiranog pristanka (PIC).
            
         
               (2)
            
            
               Program Ujedinjenih naroda za okoliš (UNEP) i Organizacija za hranu i poljoprivredu (FAO) imenovani su za pružanje usluga tajništva za provedbu postupka PIC osnovanog Roterdamskom konvencijom o postupku prethodnog informiranog pristanka (PIC) za određene opasne kemikalije i pesticide u međunarodnoj trgovini (dalje u tekstu: „Roterdamska konvencija”) odobrenoj Odlukom Vijeća 2006/730/EZ (3).
            
         
               (3)
            
            
               Djelujući kao zajedničko imenovano tijelo, Komisija je dužna proslijediti odluke o uvozu kemikalija koje podliježu provedbi postupka PIC tajništvu Roterdamske konvencije, u ime Unije i njezinih država članica.
            
         
               (4)
            
            
               Kemikalija azinfos-metil dodana je u postupak PIC kao pesticid Odlukom RC 6/4 sa šestog zasjedanja Konferencije stranaka Roterdamske konvencije. O tome je Komisiju obavijestilo tajništvo Roterdamske konvencije u obliku smjernica za odlučivanje. Stavljanje na tržište i uporaba azinfos-metila kao sastojka smjesa koje se koriste kao sredstva za zaštitu bilja zabranjeno je Uredbom (EZ) br. 1107/2009 Europskog parlamenta i Vijeća (4).
            
         
               (5)
            
            
               Komercijalna kemikalija pentabromodifenil eter, koja uključuje tetrabromodifenil eter i pentabromodifenil eter, dodana je u postupak PIC kao industrijska kemikalija Odlukom RC 6/5 sa šestog zasjedanja Konferencije stranaka Roterdamske konvencije. O tome je Komisiju obavijestilo tajništvo Roterdamske konvencije u obliku smjernica za odlučivanje. Proizvodnja, stavljanje na tržište i upotreba tetrabromodifenil etera i pentabromodifenil etera zabranjeni su, uz određena izuzeća, Uredbom (EZ) br. 850/2004 Europskog parlamenta i Vijeća (5).
            
         
               (6)
            
            
               Komercijalna kemikalija oktabromodifenil eter, koja uključuje heksabromodifenil eter i heptabromodifenil eter, dodana je u postupak PIC kao industrijska kemikalija Odlukom RC 6/6 sa šestog zasjedanja Konferencije stranaka Roterdamske konvencije. O tome je Komisiju obavijestilo tajništvo Roterdamske konvencije u obliku smjernica za odlučivanje. Proizvodnja, stavljanje na tržište i upotreba heksabromodifenil etera i heptabromodifenil etera zabranjeni su, uz određena izuzeća, Uredbom (EZ) br. 850/2004.
            
         
               (7)
            
            
               Kemikalije perfluorooktan sulfonska kiselina, perfluorooktan sulfonati, perfluorooktan sulfonamidi i perfluorooktan sulfonili dodane su u postupak PIC kao industrijske kemikalije Odlukom RC 6/7 sa šestog zasjedanja Konferencije stranaka Roterdamske konvencije. O tome je Komisiju obavijestilo tajništvo Roterdamske konvencije u obliku smjernica za odlučivanje. Proizvodnja, stavljanje na tržište i uporaba perfluorooktan sulfonske kiseline, perfluorooktan sulfonata, perfluorooktan sulfonamida i perfluorooktan sulfonila zabranjeni su, uz određeni broj posebnih izuzeća, Uredbom (EZ) br. 850/2004.
            
         
               (8)
            
            
               Treba donijeti konačnu odluku o uvozu azinfos-metila, komercijalnog pentabromodifenil etera, komercijalnog oktabromodifenil etera, perfluorooktan sulfonske kiseline, perfluorooktan sulfonata, perfluorooktan sulfonamida i perfluorooktan sulfonila,
            
         ODLUČILA JE:
   Jedini članak
   Donosi se konačna odluka o uvozu azinfos-metila, komercijalnog pentabromodifenil etera, komercijalnog oktabromodifenil etera, perfluorooktan sulfonske kiseline, perfluorooktan sulfonata, perfluorooktan sulfonamida i perfluorooktan sulfonila kako je utvrđeno u obrascima za odgovor o uvozu u Prilogu.
   
      Sastavljeno u Bruxellesu 15. svibnja 2014.
      
         
            Za Komisiju
         
         Janez POTOČNIK
         
            Član Komisije
         
      
   
   
      (1)  SL L 201, 27.7.2012., str. 60.
   
      (2)  SL L 396, 30.12.2006., str. 1.
   
      (3)  Odluka Vijeća 2006/730/EZ od 25. rujna 2006. o sklapanju, u ime Europske zajednice, Roterdamske konvencije o postupku prethodnog informiranog pristanka za određene opasne kemikalije i pesticide u međunarodnoj trgovini (SL L 299, 28.10.2006., str. 23.).
   
      (4)  Uredba (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (SL L 309, 24.11.2009., str. 1.).
   
      (5)  Uredba (EZ) br. 850/2004 Europskog parlamenta i Vijeća od 29. travnja 2004. o postojanim organskim onečišćujućim tvarima i o izmjeni Direktive 79/117/EEZ (SL L 158, 30.4.2004., str. 7.).
   
      PRILOG